Apr 02,2016
నష్టాల్లో ముగిసిన మార్కెట్లు
ముంబయి : అంతర్జాతీయ పరిణామాలకు తోడు ఐటీి షేర్లు పడిపోవడంతో శుక్రవారం దేశీయ స్టాక్‌ మార్కెట్లు నష్టాలు చవి చూశాయి. బీఎస్‌ఈ సెన్సెక్స్‌ 72.22 పాయింట్లు లేదా 0.28 శాతం క్షీణించి 25,269.64 వద్ద ముగిసింది. నేషనల్‌ స్టాక్‌ ఎక్సేంజీ నిఫ్టీ 23.35 పాయింట్లు పతనమై 7,713.05 వద్ద నమోదయ్యింది. బీఎస్‌ఈలో భెల్‌ 2.77 శాతం, ఐటీసీ 2.42 శాతం, 2.42 శాతం, లర్సన్‌ అండ్‌ టర్బో 1.82 శాతం, యాక్సిస్‌ బ్యాంకు 1.12 శాతం, ఎన్‌టీపీసీి 0.89 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు భారతీ ఎయిర్‌టెల్‌ 4.46 శాతం, టీసీిఎస్‌ 2.61 శాతం, ఒఎన్‌జీసీి 2.44 శాతం, అదాని పోర్ట్స్‌ 2 శాతం, డాక్టర్‌ రెడ్డీస్‌ 1.86 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి.రంగాల వారిగా రియాల్టీ సూచీ 2.97 శాతం, క్యాపిటల్‌ గూడ్స్‌ 1.24 శాతం, ఎఫ్‌ఎంసీజీ1.01 శాతం, విద్యుత్‌ 0.77 శాతం, కన్సూమర్‌ డ్యూరెబుల్స్‌ 0.70 శాతం, ఇండిస్టీయల్స్‌ 0.54 శాతం చొప్పున పెరిగాయి. మరోవైపు టెలికం 2.4 శాతం, టెక్నలాజీ 1.23 శాతం, ఆయిల్‌ అండ్‌ గ్యాస్‌ 1.24 శాతం, ఐటి 1.01 శాతం, లోహ సూచీ 0.69 శాతం చొప్పున అత్యధికంగా నష్టపోయి మార్కెట్లలో విశ్వాసాన్ని దెబ్బతీశాయి. అమెరికాలో నిరుద్యోగుల సంఖ్య పెరుగుతోందన్న అంచనాలు వర్థమాన దేశాల మార్కెట్లపై ప్రభావం చూపిందని బ్రోకర్లు పేర్కొన్నారు. జపాన్‌, చైనా సూక్ష్మ ఆర్ధిక గణంకాలపై అనుమానాలు మదుపర్లలో విశ్వాసం దెబ్బతీశాయని ఎంజిల్‌ బ్రోకింగ్‌ ఫండ్‌ మేనేజర్‌ మయురెష్‌ జోషి పేర్కొన్నారు. ఇంతక్రితం సెషన్‌లో విదేశీ సంస్థాగత మదుపర్లు 4,507 కోట్ల నికర ఈక్విటీలను కొనుగోలు చేశారు. బీఎస్‌ఈలో మిడ్‌క్యాప్‌ 0.2 శాతం, స్మాల్‌క్యాప్‌ 1 శాతం చొప్పున పెరిగాయి.
మీ స్నేహితులకు రికమెండ్ చెయ్యండి